section_heading: Mladost i školovanje
paragraph_text: Janko pl. Vuković Podkapelski rođen je 27. rujna 1871. u obitelji Stjepana Vukovića Podkapelskog i Berte r. Lenuci u podvelebitskom mjestu Jezerane. Po obiteljskoj tradiciji, kao prvi Stjepanov sin, dobio je ime po djedu Ivanu Janku (1811. – 1895.). U Jezeranama, gdje je bilo i sjedište Treće graničarske satnije, Vuković je sa sestrom Dragicom i bratom Vladimirom odrastao u okružju Vukovića Podkapelskih, stare hrvatske plemićke obitelji. Svoj plemićki naslov i plemićku oznaku grba Vukovići Podkapelski dobili su još u tijeku Tridesetogodišnjeg rata, 21. studenoga 1646. od tadašnjeg vladara Ferdinanda III. Vukovići su bili posjednici: Vukovićev djed, Ivan Janko, bio je zakupnik pošte u Žutoj Lokvi i Jezeranima.<ref>Banovac, 6. travnja 1895., str. 3 Vukovićev stric Janko (1849. – 1914.) bio je kandidat Narodne stranke na saborskim izborima u kotaru Brinje 1887,<ref>Narodne novine, 31. svibnja 1887., str. 6 no izgubio je od pravaša Milana Pavlovića. U bližoj obitelji je bilo i vojnika: stric Rudolf bio je pukovnik u austro-ugarskoj vojsci, 1908-9. zapovjednik 4. bh. pješačke pukovnije u Mostaru.<ref>bosnisch-hercegowinische Infanterie, mlorenz.at<ref>"Regimental Commanders 1908", austro-hungarian-army.co.uk<ref>Schematismus für das kaiserliche und königliche Heer und für die kaiserliche und königliche Kriegsmarine, K. K. Hof- und Staatsdruckerei., 1907, str. 678. Stric Aleksandar bio je mornarički časnik, 1892. u mornaričko-tehničkom zavodu.<ref>"Rang- und einteilungsliste der K. u. K. Kriegsmarine", 1892.